**Keszthely Város Önkormányzata Képviselő-testülete**

**2/2019. (II. 1.) önkormányzati rendelete**

**a Közszolgálati Tisztviselők Napjának munkaszüneti nappá nyilvánításáról**

Keszthely Város Önkormányzata Képviselő-testülete a közszolgálati tisztviselőkről szóló 2011. évi CXCIX. törvény 93. § (2) bekezdésében és a 232/A. §-ában foglalt felhatalmazás alapján az Alaptörvény 32. cikk (1) bekezdés a) pontjában foglalt feladatkörében eljárva alábbi rendeletet alkotja.

**1. §** E rendelet hatálya a Keszthelyi Polgármesteri Hivatalban foglalkoztatott köztisztviselőkre, ügykezelőkre és munkavállalókra terjed ki.

**2. §** Keszthely Város Önkormányzata Képviselő-testülete a Keszthelyi Polgármesteri Hivatal dolgozói számára a Közszolgálati Tisztviselők Napját - július 1-jét – munkaszüneti nappá nyilvánítja. A munkaszüneti nappal összefüggésben keletkező többletköltségek fedezetét a helyi önkormányzat saját bevétele terhére biztosítja.

**3. §** Jelen rendelet a kihirdetés napját követő napon lép hatályba.

 **Ruzsics Ferenc Dr. Horváth Teréz**

 polgármester jegyző